**DĖL PANEVĖŽIO RAJONO SAVIVALDYBĖS 2024 METŲ BIUDŽETO PATVIRTINIMO**

2024 m. vasario 15 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 15 straipsnio 2 dalies   
12 punktu, 16 straipsnio 1 dalimi, Lietuvos Respublikos biudžeto sandaros įstatymo 26 straipsnio 4 dalimi, Lietuvos Respublikos 2024 metų valstybės biudžeto ir savivaldybių biudžetų finansinių rodiklių patvirtinimo įstatymu, Savivaldybės taryba n u s p r e n d ž i a:

1. Patvirtinti Panevėžio rajono savivaldybės 2024 metų biudžetą:

1.1. 61 171,7 tūkst. eurų pajamų ir dotacijų, 7 031,0 tūkst. eurų lėšų iš kitų finansavimo šaltinių (1 priedas);

1.2. 971,0 tūkst. eurų biudžetinių įstaigų pajamų (2 priedas);

1.3. 61 171,7 tūkst. eurų asignavimų programoms finansuoti, paskirstytų pagal lėšų šaltinius ir asignavimų valdytojus, iš jų: 36 473,2 tūkst. eurų darbo užmokesčiui (3 priedas);

1.4. 7 031,0 tūkst. eurų kitų finansavimo šaltinių paskirstymą, iš jų: 4,4 tūkst. eurų darbo užmokesčiui (4 priedas).

2. Įpareigoti savivaldybės biudžeto asignavimų valdytojus:

2.1. per 10 darbo dienų patvirtinti savo ir pavaldžių įstaigų programų sąmatas ir pateikti Finansų skyriui;

2.2. 2025 m. sausio 1 d. įsiskolinimas (mokėtinos sumos, išskyrus sumas paskoloms grąžinti) turi būti ne didesnis už 2024 m. sausio 1 d. įsiskolinimą (mokėtinas sumas, išskyrus sumas paskoloms grąžinti).

3. Nustatyti 2024 m. gruodžio 31 d. planuojamą metinę įsiskolinimų (mokėtinų sumų, išskyrus sumas paskoloms grąžinti) sumą – 0,0 tūkst. eurų.

**PANEVĖŽIO RAJONO SAVIVALDYBĖS ADMINISTRACIJOS**

**FINANSŲ SKYRIU**S

Panevėžio rajono savivaldybės tarybai

**SAVIVALDYBĖS TARYBOS SPRENDIMO „DĖL PANEVĖŽIO RAJONO SAVIVALDYBĖS 2024 METŲ BIUDŽETO PATVIRTINIMO“ PROJEKTO AIŠKINAMASIS RAŠTAS**

2024 m. sausio 29 d.

Panevėžys

**1. Sprendimo projekto tikslai ir uždaviniai**

Lietuvos Respublikos vietos savivaldos įstatymas ir Lietuvos Respublikos biudžeto sandaros įstatymas įpareigoja savivaldybių tarybas kasmet patvirtinti savivaldybių biudžetus.

**2. Siūlomos teisinio reguliavimo nuostatos ir laukiami rezultatai**

Biudžeto sandaros įstatymo 26 straipsnio 5 punkte nurodyta, kad savivaldybių tarybos turi patvirtinti savo biudžetus per du mėnesius nuo valstybės biudžeto ir savivaldybių biudžetų finansinių rodiklių patvirtinimo. Jeigu laiku nepatvirtinamas savivaldybės 2024 metų biudžetas, asignavimai metų pradžioje iki biudžeto patvirtinimo kiekvieną mėnesį negali viršyti 1/12 praėjusių metų biudžeto asignavimų.

Panevėžio rajono savivaldybės 2024 metų biudžeto projektas parengtas vadovaujantis Lietuvos Respublikos 2024 metų valstybės biudžeto ir savivaldybių biudžetų finansinių rodiklių patvirtinimo įstatymu, Panevėžio rajono savivaldybės 2024–2026 metų strateginiu veiklos planu, Panevėžio rajono savivaldybės tarybos sprendimais, atsižvelgiant į Lietuvos Respublikos ministerijų pateiktą informaciją apie skirtas specialiąsias tikslines dotacijas savivaldybių biudžetams, 2024 metų biudžetinių įstaigų ir Savivaldybės administracijos skyrių pateiktus duomenis apie planuojamas gauti pajamas ir išlaidas.

Vykdant biudžetą bus užtikrintas visų biudžetinių įstaigų finansavimas, numatytų programų vykdymas.

**3. Lėšų poreikis ir šaltiniai**

Panevėžio rajono savivaldybės 2023 metų biudžeto planuojamos pajamos – 61 171,7 tūkst. eurų. Apyvartos lėšos (laisvas lėšų likutis) – 7 031,0 tūkst. eurų, iš kurių Aplinkos apsaugos rėmimo specialiosios programos, Sveikatos apsaugos rėmimo programos ir biudžetinių įstaigų pajamos yra tikslinės lėšos, o likusi savivaldybės biudžeto likučio suma – 6 055,0 tūkst. eurų: iš šio likučio bus skiriama ilgalaikio turto įsigijimo, modernizavimo ir kitiems darbams bei įsipareigojimams apmokėti.

Kartu su apyvartos lėšomis biudžeto apimtis – 68 202,7 tūkst. eurų.

Detali informacija pateikta 4 dalyje.

**4. Kiti reikalingi pagrindimai, skaičiavimai ar paaiškinimai**

**PAJAMOS**

Lietuvos Respublikos Seimas 2023 m. gruodžio 15 d. patvirtino Lietuvos Respublikos 2024 metų valstybės biudžeto ir savivaldybių biudžetų finansinių rodiklių įstatymą. Šio įstatymo 5 priede numatytas savivaldybių biudžetams finansinis rodiklis – prognozuojamos gauti pajamos, kuriuo savivaldybės vadovaujasi, rengdamos savo biudžetus. Panevėžio rajono savivaldybės prognozuojamos gauti pajamos sudaro 37 384,0 tūkst. eurų, iš jų: 36 218,0 tūkst. eurų gyventojų pajamų mokestis, 700,0 tūkst. eurų žemės mokestis, 9,0 tūkst. eurų paveldimo ir dovanojamo turto mokestis, 320,0 tūkst. eurų nekilnojamojo turto mokestis, 66,0 tūkst. eurų valstybės rinkliavos, 65,0 tūkst. eurų nuomos mokestis už valstybinę žemę ir valstybinio vidaus vandenų fondo vandens telkinius, 5,0 tūkst. eurų pajamos iš baudų, konfiskuoto turto ir kitų netesybų, 1,0 tūkst. eurų kitų neišvardytų pajamų.

Gyventojų pajamų mokesčio procentinė dalis, tenkanti visų savivaldybių biudžetams nuo šio mokesčio pajamų į konsoliduotą valstybės ir savivaldybių biudžetą 2024 metais, sudarys   
51,62 proc. (0,74 proc. daugiau), 2023 m. sudarė 50,88 proc.

Kiekvienos savivaldybės biudžetui skiriama gyventojų pajamų mokesčio dalis (procentais), pagal kurią Valstybinė mokesčių inspekcija faktiškai gautas lėšas iš gyventojų pajamų mokesčio perveda savivaldybei. Panevėžio rajono savivaldybei patvirtinta 1,1919 proc. gyventojų pajamų mokesčio dalis.

Savivaldybė savarankiškai planuoja tik nedidelę dalį pajamų, iš jų: 55,0 tūkst. eurų mokesčiai už aplinkos teršimą, 14,0 tūkst. eurų vietinės rinkliavos, 50,0 tūkst. eurų mokestis už medžiojamųjų gyvūnų išteklius, 57,0 tūkst. eurų kiti mokesčiai už valstybinius gamtos išteklius, 103,5 tūkst. eurų pajamos už patalpų nuomą, 216,8 tūkst. eurų pajamos už prekes ir paslaugas, 650,7 tūkst. eurų įmokos už išlaikymą švietimo, socialinės apsaugos ir kitose įstaigose. Šios pajamos, palyginti su 2023 m., padidėjo 46,0 tūkst. eurų, arba 4,0 proc.

2024 m. planuojama gauti 1 400,0 tūkst. eurų vietinės rinkliavos už komunalinių atliekų tvarkymą. Šios lėšos skiriamos Savivaldybės administracijai atsiskaityti su UAB Panevėžio regiono atliekų tvarkymo centru už komunalinių atliekų surinkimą ir tvarkymą. Planuojama, kad bus surinkta 540,0 tūkst. eurų daugiau, nei planuota 2023 m. pradžioje.

Valstybės biudžeto specialių tikslinių dotacijų planuojama gauti 18 329,8 tūkst. eurų, iš jų:   
5 795,3 tūkst. eurų valstybinėms (perduotoms savivaldybėms) funkcijoms atlikti, kurios išaugo   
1 024,3 tūkst. eurų, arba 17,7 proc. (iš dotacijų daugiausia didėjo socialinių paslaugų funkcijai vykdyti skiriamos lėšos 622,7 tūkst. eurų, priešgaisrinei saugai 187,2 tūkst. eurų, dalyvauti rengiant ir įgyvendinant darbo rinkos politikos priemones ir gyventojų užimtumą 49,3 tūkst. eurų, savižudybių prevencijai 28,6 tūkst. eurų ir sveikos gyvensenos įgūdžių stiprinimui ir stebėsenai ugdymo įstaigose ir bendruomenėse 20,1 tūkst. eurų), 12 534,5 tūkst. eurų mokymo lėšų, daugiau 1 953,3 tūkst. eurų, arba 18,5 proc., nei 2023 m., didžioji lėšų dalis yra skirta mokytojų darbo užmokesčiui, tai sudaro 74,4 proc. visų mokymo lėšų. 2024 m. savivaldybė pradės vykdyti naują valstybės perduotą funkciją – savivaldybėms priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise funkcijai atlikti ir tam skirti 22,0 tūkst. eurų.

Iš valstybės biudžeto pagal atskirus teisės aktus planuojama gauti 1 363,0 tūkst. eurų.

2024 m. projektams, vykdomiems Europos Sąjungos ir kitos tarptautinės finansinės paramos lėšomis, planuojama gauti 1026,1 tūkst. eurų ES finansinės paramos, savivaldybė prie šių projektų vykdymo turi prisidėti 1 703,0 tūkst. eurų.

**ASIGNAVIMAI**

2024 m. Panevėžio rajono savivaldybės biudžeto asignavimai planuojami 68 202,7 tūkst. eurų.

Panevėžio rajono savivaldybės 2024 metų biudžeto projekto asignavimai paskirstyti   
8 programoms vykdyti.

**01 Savivaldybės valdymo programai** skiriama 11 191,7 tūkst. eurų.

156,9 tūkst. eurų Kontrolės ir audito tarnybai savivaldybės biudžeto lėšos.

1 354,5 tūkst. eurų Priešgaisrinei tarnybai, iš jų: 1 299,8 tūkst. eurų valstybės (valstybės perduotoms savivaldybėms) funkcijoms vykdyti, 49,7 tūkst. eurų savivaldybės biudžeto lėšos ir 5,0 tūkst. eurų savivaldybės biudžeto lėšų likutis.

9 410,5 tūkst. eurų Savivaldybės administracijai, iš jų: 8 215,1 tūkst. eurų savivaldybės biudžeto lėšos (iš jų: 177,2 tūkst. eurų paskoloms grąžinti ir palūkanoms už paskolas mokėti ir 200,0 tūkst. eurų mero rezervo lėšos), 1 145,9 tūkst. valstybės (valstybės perduotoms savivaldybėms) funkcijoms vykdyti lėšos, 32,5 tūkst. eurų įstaigos pajamų lėšos, 4,3 tūkst. eurų įstaigų pajamų lėšos ir 12,7 tūkst. eurų valstybės lėšos, skirtos pagal kitus teisės aktus.

269,8 tūkst. eurų, iš jų: 213,8 tūkst. eurų seniūnijų veiklai savivaldybės biudžeto lėšos ir 56,0 tūkst. eurų savivaldybės biudžeto lėšų likutis.

**02 Ugdymo proceso ir kokybiškos ugdymosi aplinkos užtikrinimo programai** skiriama   
28 131,7 tūkst. eurų.

27 363,1 tūkst. eurų švietimo įstaigoms išlaikyti, iš jų: 12 484,5 tūkst. eurų mokymo lėšos. Lėšos skiriamos pagal sąlyginį klasių (grupių) skaičių ir mokinių skaičių jose. 11 665,3 tūkst. eurų švietimo įstaigų savivaldybės biudžeto lėšos (iš jų: 983,7 tūkst. eurų mokinių pavėžėjimui, 25,6 tūkst. eurų 2024 m. švietimo įstaigų vykdomiems 5 ES programos „Erasmus+“ projektams, neformaliajam vaikų švietimui 156,7 tūkst. eurų, 15,0 tūkst. eurų Trečiojo amžiaus universiteto veikloms, 21,7 tūkst. eurų už 2023 m. savarankiškai vykdytus ES projektus, nuo gautos sumos 15 procentų skiriama įstaigoms, 20,0 tūkst. eurų įtraukiojo ugdymo veiklų organizavimui), 502,7 tūkst. eurų įstaigų pajamų lėšos, 2 074,0 tūkst. eurų savivaldybės biudžeto lėšų likutis ir 154,1 tūkst. eurų švietimo įstaigų pajamų lėšų likutis, 482,5 tūkst. eurų valstybinės (valstybės perduotoms savivaldybėms) funkcijoms vykdyti lėšos, skirtos švietimo įstaigų mokinių nemokamo maitinimo išlaidoms.

744,2 tūkst. eurų Savivaldybės administracijai, iš jų: 50,0 tūkst. eurų mokymo lėšos,   
268,0 tūkst. eurų savivaldybės biudžeto lėšos (iš jų: 9,0 tūkst. eurų spaudinių leidybai, 12,0 tūkst. eurų studijų rėmimui, 15,0 tūkst. eurų suaugusiųjų neformaliojo švietimo rėmimui, 20,0 tūkst. eurų pedagogų perkvalifikavimo programai vykdyti), 161,7 tūkst. eurų valstybės lėšos vaikų neformaliajam švietimui, 49,4 tūkst. eurų valstybės lėšos socialinę riziką patiriančių vaikų privalomam ikimokykliniam ugdymui, 200,0 tūkst. eurų savivaldybės biudžeto lėšų likutis (Panevėžio rajono STEAM centro projektui), 15,0 tūkst. eurų ES lėšos karjeros specialistų išlaikymui ir 0,1 tūkst. eurų ES lėšų likutis karjeros specialistų išlaikymui.

24,4 tūkst. eurų seniūnijų veiklai savivaldybės biudžeto lėšos (rinkimų apylinkių pritaikymas neįgaliųjų poreikiams).

**03 Aktyvaus bendruomenės gyvenimo skatinimo programai** skiriama 6 501,3 tūkst. eurų.

1 588,8 tūkst. eurų Savivaldybės administracijai, iš jų: 101,9 tūkst. eurų ES lėšos projektams vykdyti, 984,1 tūkst. eurų savivaldybės biudžeto lėšos (iš jų: 5,0 VšĮ „Bistrampolio dvaras“ festivaliui, 20,0 tūkst. eurų kultūros įstaigų kolektyvų kelionėms, 80,0 tūkst. eurų pasiruošimui ir dalyvavimui dainų šventėje, 105,0 tūkst. eurų nevyriausybinių organizacijų rėmimui, 100,0 tūkst. eurų religinių bendruomenių rėmimui, 110,0 tūkst. eurų dalyvaujamajam biudžetui, 140,0 tūkst. eurų nevyriausybinių organizacijų rėmimui (sporto srities), 37,2 tūkst. eurų jaunimo užimtumo skatinimui, 50,0 tūkst. eurų prisidėjimui 30 proc. prie kultūros projektų vykdymo, 4,0 tūkst. eurų vaikų mokymo plaukti programai vykdyti), 18,0 tūkst. eurų valstybės lėšos projektams vykdyti, 24,8 tūkst. eurų valstybės lėšos bendruomeninei veiklai stiprinti ir 460,0 tūkst. eurų savivaldybės biudžeto lėšų likutis (sporto infrastruktūros sukūrimui rajone).

3 189,0 tūkst. eurų kultūros įstaigų veiklai, iš jų: 2 861,5 tūkst. eurų savivaldybės biudžeto lėšos, (iš jų: 196,5 tūkst. eurų pagrindiniams rajono renginiams organizuoti), 44,9 tūkst. eurų pajamų už paslaugas lėšos, 246,2 tūkst. eurų savivaldybės biudžeto lėšų likutis ir 36,4 tūkst. eurų kultūros centrų pajamų lėšų likutis.

1 643,7 tūkst. eurų bibliotekų veiklai, iš jų: 1 493,5 tūkst. eurų savivaldybės biudžeto lėšos, 1,8 tūkst. eurų pajamų už paslaugas lėšos, 46,0 tūkst. eurų valstybės lėšos viešosioms bibliotekoms dokumentams įsigyti, 2,4 tūkst. eurų pajamų lėšų likutis ir 100,0 tūkst. eurų savivaldybės biudžeto lėšų likutis.

35,0 tūkst. eurų Švietimo centrui savivaldybės biudžeto lėšos.

44,8 tūkst. eurų seniūnijų veikla, iš jų: 40,5 tūkst. eurų savivaldybės biudžeto lėšos (rinkimų apylinkių pritaikymas neįgaliųjų poreikiams) ir 4,3 tūkst. eurų savivaldybės biudžeto lėšų likutis.

**04 Rajono infrastruktūros priežiūros, modernizavimo ir plėtros programai** skiriama   
4 464,4 tūkst. eurų.

3 804,6 tūkst. eurų Savivaldybės administracijai, iš jų: 1 848,2 tūkst. eurų savivaldybės biudžeto lėšos, 43,9 tūkst. eurų valstybės lėšų likutis, 462,8 tūkst. eurų skolintos lėšos, 20,7 tūkst. eurų savivaldybės infrastruktūros programos lėšų likutis ir 1 429,0 tūkst. eurų savivaldybės biudžeto lėšų likutis.

611,0 tūkst. eurų seniūnijoms, iš jų: 321,7 tūkst. eurų savivaldybės biudžeto lėšos, 31,5 tūkst. eurų įstaigų pajamų lėšos, 56,1 tūkst. eurų pajamų lėšų likutis ir 201,7 tūkst. eurų savivaldybės biudžeto lėšų likutis.

45,0 tūkst. eurų Priešgaisrinei tarnybai savivaldybės biudžeto lėšų likutis.

3,8 tūkst. eurų Ramygalos kultūros centrui savivaldybės biudžeto lėšų likutis.

**05 Socialinės atskirties mažinimo programai** skiriama 12 892,2 tūkst. eurų.

9 167,7 tūkst. eurų Savivaldybės administracijai, iš jų: 21,0 tūkst. eurų ES lėšos,   
6 400,2 tūkst. eurų savivaldybės biudžeto lėšos, 1 408,3 tūkst. eurų valstybės (valstybės perduotoms savivaldybėms) funkcijoms vykdyti lėšos, 67,0 tūkst. eurų valstybės lėšos akredituotiems vaikų dienos centrams, 4,4 tūkst. eurų valstybės lėšos kompensacijoms už užsieniečiams suteiktą būstą, 0,1 tūkst. eurų valstybės lėšos vienkartinėms išmokoms įsikurti gyvenamojoje vietoje savivaldybės teritorijoje ir (ar) mėnesinėms kompensacijoms vaiko ugdymo pagal ikimokyklinio ar priešmokyklinio ugdymo programą išlaidoms finansuoti, 87,8 tūkst. eurų valstybės lėšos neįgaliųjų reabilitacinėms paslaugoms teikti ir 1 178,9 tūkst. eurų savivaldybės biudžeto lėšų likutis.

71,1 tūkst. eurų seniūnijoms savivaldybės biudžeto lėšos.

3 653,4 tūkst. eurų Socialinių paslaugų centrui, iš jų: 237,7 tūkst. eurų ES lėšos, 59,4 tūkst. eurų valstybės lėšos projektams vykdyti, 497,4 tūkst. eurų valstybės (valstybės perduotoms savivaldybėms) funkcijoms vykdyti lėšos, 2 145,1 tūkst. eurų savivaldybės biudžeto lėšos, 357,6 tūkst. eurų įmokos už paslaugas, 73,1 tūkst. eurų pajamų lėšų likutis, 137,1 tūkst. eurų valstybės biudžeto lėšos asmeninei pagalbai teikti ir administruoti, 91,0 tūkst. eurų socialinių paslaugų srityje dirbančių darbuotojų darbo užmokesčiui, 25,0 tūkst. eurų valstybės lėšos kompleksinėms paslaugoms šeimai organizuoti ir 30,0 tūkst. eurų savivaldybės biudžeto lėšų likutis.

**06 Sveikatos apsaugos programai** skiriama 654,2 tūkst. eurų.

127,0 tūkst. eurų Savivaldybės administracijai, iš jų: 0,6 tūkst. eurų ES lėšos projektams vykdyti, 73,5 tūkst. eurų savivaldybės biudžeto lėšos, 22,4 tūkst. eurų Aplinkos apsaugos rėmimo specialiosios programos lėšos, 30,5 tūkst. eurų Aplinkos apsaugos rėmimo specialiosios programos lėšų likutis.

527,2 tūkst. eurų Visuomenės sveikatos biurui, iš jų: 508,1 tūkst. eurų valstybės (valstybės perduotoms savivaldybėms) funkcijoms vykdyti lėšos, 19,1 tūkst. eurų savivaldybės biudžeto lėšos.

**07 Aplinkos apsaugos programai** skiriama 2 189,1 tūkst. eurų.

2 189,1 tūkst. eurų Savivaldybės administracijai, iš jų: 1 474,0 tūkst. eurų savivaldybės biudžeto lėšos (iš jų: 1 400,0 tūkst. eurų komunalinių atliekų surinkimui ir sutvarkymui), 139,6 tūkst. eurų Aplinkos apsaugos rėmimo specialiosios programos lėšos, 459,7 tūkst. eurų Aplinkos apsaugos rėmimo specialiosios programos lėšų likutis ir 115,8 tūkst. eurų savivaldybės biudžeto lėšų likutis.

**08 Ekonominio konkurencingumo didinimo programai** skiriama 2 178,1 tūkst. eurų.

2 178,1 tūkst. eurų Savivaldybės administracijai, iš jų: 496,3 tūkst. eurų savivaldybės biudžeto lėšos (iš jų: 130,0 tūkst. eurų smulkaus ir vidutinio verslo rėmimui, 30,3 tūkst. eurų turizmo veiklų rėmimui), 453,3 tūkst. eurų valstybės (perduotoms savivaldybėms) funkcijoms vykdyti lėšos, 486,6 tūkst. eurų ES lėšos, 85,9 tūkst. eurų valstybės lėšos projektams vykdyti ir 656,0 tūkst. eurų valstybės biudžeto lėšos, pagal kitus teisės aktus skirtos melioracijai.

Finansų skyriaus vedėja Šarūnė Karalevičienė